**ТЕКСТ КОЈИ СЕ МЕЊА**

**Одлукa о праву на накнаду дела трошкова боравка деце и праву на регресирање бесплатног боравка деце у предшколској установи чији је оснивач друго правно или физичко лице**

Члан 1.

Овом одлуком утврђујe се право на накнаду дела трошкова боравка деце и праву на регресирање бесплатног боравка деце у Предшколској установи чији је оснивач друго правно или физичко лице,у складу са законом (у даљем тексту:приватна предшколска установа) на територији града Ниша и која поседује решење о верификацији издато од стране надлежног Министарства ~~до дана ступања на снагу ове Одлуке,као и услови и начин за остваривање овог права.~~

Члан 3.

Право из члана 1. ове одлуке може да оствари родитељ,~~старатељ~~,усвојитељ или ~~хранитељ~~ детета под условом да је:

-држављанин Републике Србије,

-да има пребивалиште на територији Града Ниша односно боравиште ако је избеглица или расељено лице са територије Косова и Метохије

-да је до момента ступања на снагу ове одлуке поднео захтев за упис детета у Предшколску установу чији је оснивач Град Ниш али да због недовољних капацитета установе дете није могло да се упише ~~и да се налази на званичној листи чекања за упис утврђеној од стране Предшколске установе чији је оснивач Град Ниш.~~

-да је дете уписано у приватну предшколску установу

-да се оба родитеља( или ако је у питању самохрани родитељ да је он) налазе у радном односу

-да приходи породице остварени у месецу који претходи месецу у коме је поднет захтев за остваривање права, нису већи од 30.000,00 динара по члану породице.

Члан 3a.

Право на потпуно регресирање боравка деце у предшколској установи чији је оснивач друго правно или физичко лице (бесплатан боравак) имају лица из члана 3. ове одлуке за:

- треће и четврто дете у породици;

- дупле близанце, тројке и четворке;

- децу ратних војних инвалида од I до IV категорије;

- децу чији један или оба родитеља имају I или II степен телесног оштећења.

За родитеље, ратне војне инвалиде од I до IV категорије и родитеље који имају I или II степен телесног оштећења није потребно да испуне услов из члана 3. ове одлуке, да се налазе у радном односу.“

Члан 4.

Право утврђено чланом 1. ове одлуке остварује се по прописима о општем управном поступку.

Захтев за остваривање права утврђеног чланом 1. ове одлуке подноси се управи надлежној за послове дечије заштите на обрасцу захтева који се преузима на сајту Града Ниша или на писарници Градске управе Града Ниша – Секретаријата надлежног за послове дечије заштите.

Уз захтев из става 2 овог члана подносилац захтева прилаже:

-потврду Предшколске установе чији је оснивач Град Ниш да дете није уписано због недовољног капацитета ове установе са тачно наведеним датумом пријаве. ~~од којег се дете налази на листи чекања и са назначеним редоследом на листи чекања,~~

-извод из матичне књиге рођених за дете(уколико је подносилац захтева ~~старатељ,~~ усвојитељ или ~~хранитељ~~ прилаже се и решење центра за социјални рад о одговарајућем статусу),

-уверење о држављанству,

-фотокопију личне карте( ако је подносиоц захтева избеглица или расељено лице са територије Косова и Метохије прилаже се одговарајућа потврда о сталном настањењу на територији Града Ниша издата од надлежног државног органа)

-оверену фотокопију уговора са приватном предшколском установом о упису детета у исту

-доказ о запослењу за родитеље.

-доказ о приходима породице оствареним у месецу који претходи месецу у коме је поднет захтев за остваривање права.

Родитељи ратни војни инвалиди уз захтев прилажу и копију Решења Градске управе Града Ниша – Секретаријата за дечију и социјалну заштиту , а родитељи који имају I и II степен телесног оштећења Решење Комисије за пензијско и инвалидско осигурање.

Члан 4а.

Право на потпуно регресирање трошкова боравка деце у предшколској установи чији је оснивач друго правно или физичко лице (бесплатан боравак) остварује се на основу захтева коју родитељ односно ~~старатељ~~ подноси надлежном секретаријату за послове дечије заштите са документацијом потребном за остваривање права дефинисаном чланом 3. као и са документацијом којом се утврђује конкретно право из члана 3.а ове одлуке.

Члан 8.

Родитељ,~~старатељ,~~ усвојитељ или ~~хранитељ~~ који је остварио право из члана 1.ове одлуке дужан је да пријави сваку промену која је , по овој одлуци ,од утицаја на остваривање права из члана 1. ове одлуке најкасније у року од 5 дана од дана настале промене.

Родитељ,старатељ,усвојитељ или хранитељ који оствари право на основу неистинитих или нетачних података, или непријављивањем промена које утичу на губитак права ,дужан је да накнади штету у складу са законом.